open-index/open-wikipedia-markdown huggingface dataset:
Hamppumarssi

**Hamppumarssi** on mielenosoitusmarssi, joka järjestetään Turussa vuosittain toukokuun lopulla. Marssilla pyritään vaikuttamaan lainsäädäntöön kannabiksen kotikasvatuksen ja käytön laillistamiseksi.

Hamppumarssi on osa maailmanlaajuista Global Marihuana March -päivää, jolloin marsseja järjestetään sadoissa kaupungeissa ympäri maailmaa. Suomessa marssittiin ensimmäisen kerran vuonna 2000 Turussa. Vuonna 2007 marssittiin jo kuudessa kaupungissa, joita olivat Helsinki, Turku, Tampere, Oulu, Pietarsaari ja Jyväskylä.

Ensimmäisen hamppumarssin vuonna 2000 järjesti Vihreät Pantterit. Vuosina 2010–2023 marssin järjesti Turun seudun kannabisyhdistys, ja vuosina 2024 ja 2025 Hamppupuolue.

## Lähteet
Adriaan Cornelis Valentin van Bemmel

**Adriaan Cornelis Valentin van Bemmel** (3. toukokuuta 1908 Beverwijk, Alankomaat – 20. lokakuuta 1990 Rotterdam, Alankomaat) oli hollantilainen eläintieteilijä.

Bemmel nimesi erään maailman harvinaisimmista linnuista, indonesialaisen boanonmonarkin, joka oli otettu kokoelmiin tuntemattomasta paikasta 1918.

## Lähteet
Scherpenzeel

**Scherpenzeel** () on kunta Alankomaiden itäosassa, Gelderlandin provinssissa. Kunnassa oli 9&nbsp;151 asukasta 31. joulukuuta 2008. Sen pinta-ala on 13,84 neliökilometriä, josta vettä on 0,03&nbsp;km². Kunnan pormestari on J.J.H. Colijn-de Raat.

Scherpenzeelin naapurikunnat ovat Barneveld koillisessa, Renswoude idässä ja Woudenberg lännessä. Kaksi jälkimmäisenä mainittua kuuluvat Utrechtin maakuntaan.

Kunnassa sijaitseva Huis Scherpenzeel (eli ”Scherpenzeelin talo”) oli Scherpenzeelin kunnantalo vuoteen 2003. Talo on rakennettu 1300-luvulla.. Nykyisin talossa järjestetään muun muassa häitä.

## Väkiluvun kehitys

Scherpenzeelin väkiluvun kehitys vuosina 1950–2009:

## Lähteet

## Aiheesta muualla

*Kunnan kotisivut 
*Kartta
Robert Wells

**Robert Henry Arthur Wells** (s. 7. huhtikuuta 1962 Solna) on ruotsalainen säveltäjä, sovittaja ja pianisti.

Wells on saanut musikaalisen koulutuksensa Adolf Fredriks Musikskolassa sekä Tukholman kuninkaallisessa musiikkikorkeakoulussa, jonne hän pääsi 11-vuotiaana ollen siihen mennessä nuorin oppilas. Vuonna 1978, 16-vuotiaana, hän voitti kaksi tunnettua ruotsalaista kykyjenetsintäkilpailua. 1980-luvulla hän esiintyi yhdessä muun muassa Lill-Babsin, Gösta Linderholmin, Eva Bysingin ja Jerry Williamsin kanssa. Hän panosti kuitenkin pian soolouraan.

Suureen suosioon hän nousi *[[Så ska det låta]]* -televisio-ohjelman pianistina vuosina 1997–2003 ja 2005. Jo vuonna 1989 hän aloitti vuotuisen konserttikiertueen *[[Rhapsody in Rock]]*, jossa hän esiintyy vierailevien artistien kanssa. Siitä tuli suosittu vuonna 1990-luvun lopussa ja on sen jälkeen saavuttanut suuria yleisölukuja sekä Ruotsissa että ulkomailla. Wellsin musiikkia valittiin Pekingin vuoden 2008 kesäolympialaisten viralliseen mainokseen.

## Lähteet

## Aiheesta muualla
*Wellsmusic   
*Robert Wells 
*Robert Wells
The Last Supper

**The Last Supper** on Belphegorin ensimmäinen täyspitkä albumi. Se kuulostaa tyyliltään enemmän death metallilta, toisin kuin seuraavat albumit Supperin jälkeen, sekä kansikuva on sensuroitu joissain kopioissa.  Levy julkaistiin uudestaan erilaisella kansikuvalla vuonna 1999 lisämateriaalin kera, ja vuonna 2004 Blutsabbathin kanssa kaksoislevynä.

## Kappaleet
#
#
#
#
#
#
#
#
#
#

## Aiheesta muualla
* 
*
Pikkuenkelikolibri

**Pikkuenkelikolibri** (*Heliangelus micraster*) on eteläamerikkalainen kolibri. Lajin nimesi John Gould 1872.

## Koko ja ulkonäkö
Pienikokoinen kolibri, jonka höyhenpuku on vihreän ja sinertävän kirjava. Koiraan kurkussa on loistavan punaoranssi laikku, joka välkähtelee valonsäteiden tulokulman muuttuessa.

Laji kuuluu enkelikolibrien (*Heliangelus*) sukuun, jossa on 8 lajia, joista enkelikolibri *Heliangelus zusii* on todennäköisesti kuollut sukupuuttoon.

Lajista tunnetaan 2 alalajia, pohjoinen nimialalaji *micraster* Kaakkois-Ecuadorissa ja *cutervensis* Koillis-Perussa. Jälkimmäisen erottaa edellisestä koiraan kurkun punaoranssi kimallus ja vaaleamman vihreä yleisväritys.

## Esiintyminen
Laji elää Perun ja Ecuadorin kosteissa vuoristometsissä 2&nbsp;300–3&nbsp;400 metrin korkeudella. Lajin kanta on elinvoimainen.

## Lähteet
* HBW (video)
* 
* Splittaus 

### Viitteet
Kari Cantell

**Kari Juhani Cantell** (s. 23. elokuuta 1932 Mäntyharju) on suomalainen lääketieteen tutkija. 

## Ura
Cantellin vanhemmat olivat lehtori Lauri  Oskar Immanuel Cantell ja Hilma Esteri Haapakoski. Hän avioitui 1958 sairaanhoitaja Aila Onnia Kokon kanssa.

Cantell tuli ylioppilaaksi Mikkelin lyseosta 1950 ja valmistui lääketieteen lisensiaatiksi 1956. Lääketieteen tohtoriksi hän väitteli 1959. Cantell toimi uransa alussa sekä Helsingin yliopistossa että Valtion serumlaitoksen tehtävissä.

Cantell on tutkinut neljän vuosikymmenen ajan interferoneja ja julkaissut yli kolmesataa interferoneja ja viruksia käsittelevää tieteellistä artikkelia. Hänen tutkimuksensa on muun muassa edistänyt syöpälääkkeiden kehitystä. Cantell on voittanut tutkimuksillaan myös useita tiedepalkintoja. Hänelle on myönnetty Suomen kulttuurirahaston tunnustuspalkinto 1972, Matti Äyräpään palkinto 1978,  1979, Eric K. Fernströmin pohjoismainen palkinto 1981 ja Milstein-palkinto 1995.  Tutkijanelämästä Cantell on kirjoittanut teoksessaan *Interferonin tarina*. Cantell sai teoksesta vuonna 1994 Valtion tiedonjulkistamispalkinnon, Tieto-Finlandia-kunniamaininnan ja Lauri Jäntin säätiön kunniakirjan. Teoksesta *[[Tiedemiehen mietteitä uskosta]]* hän sai Väinö Voipio -palkinnon. 

Cantell valittiin Suomalaisen Tiedeakatemian jäseneksi vuonna 1981.

## Teoksia
* 
* 

## Lähteet
* 

### Viitteet

## Aiheesta muualla
*
Jevgeni Haukka

**Jevgeni Haukka** (s. 16. helmikuuta 1962 Petroskoi) on suomalainen näyttelijä, joka myös toimii Suomen Teatteriopistossa opettajana. Haukka on työskennellyt niin teatterin kuin television ja elokuvien parissa. 

## Ura
Jevgeni Haukka on alun perin kotoisin Petroskoista. Suomeen hän muutti perheineen vuonna 1991. 

Haukka on valmistunut Teatteritaiteen maisteriksi Pietarin valtiollisesta teatteritaiteen akatemiasta. Haukka työskenteli ajalla 1989-1991 Petroskoin kansallisessa teatterissa. Hän on myös työskennellyt mm. Tampereen Työväen Teatterissa ja 1990-luvulta eteenpäin Tampereen Komediateatterissa ja opettajana Komediateatterin Teatteriopistossa.

Haukka on esiintynyt myös tv-sarjoissa ja elokuvissa, kuten *Rukajärven tie, Hovimäki, Pirunpelto, Nyrkki*. 

Haukka asuu Ylöjärvellä.
## Filmografia
### Elokuvat

### Televisiosarjat

## Lähteet

## Aiheesta muualla
*
*
* Jevgeni Haukka - Tampereen freelance-näyttelijät
* Jääkärin morsian - 1992, Tampereen Komediateatteri
* ilona - tekijähaku
Kipinäsuo

**Kipinäsuo** on kylä Pudasjärven kaupungissa, Sarakylään johtavan yhdystien 8570 varressa. Kylä sijaitsee noin 35 kilometrin päässä koilliseen kaupungin ydinkeskustasta Kurenalta. Kylän nimi tulee alueella sijaitsevasta samannimisestä suoalueesta. Suohon pistävän Mäntyniemen kärkiosasta on ojaa kaivettaessa tullut esiin kivireunustaisia nuotionpohjia ja pyöreä reikäkivi. Noin puolimetrisen turpeen alla löytöpaikalla on hiekkapohja.

## Lähteet
Music from Big Pink

**Music from Big Pink** on vuonna 1968 julkaistu The Bandin ensimmäinen albumi. Albumi on sekoitus monia musiikkityylejä, kuten country, rock, folk, taidemusiikki, rhythm and blues, soul ja americana.

Albumi oli seurausta The Bandin yhteistyöstä Bob Dylanin kanssa. Yhtye toimi Dylanin taustayhtyeenä hänen kiertueellaan vuonna 1966 ja osallistui Dylanin kanssa nauhoitussessioihin, jotka julkaistiin myöhemmin nimellä *The Basement Tapes*. Sessioiden paikkana toiminut rakennus Saugertiesissa New Yorkin osavaltion pohjoisosassa oli maalattu vaaleanpunaiseksi, mikä antoi nimen albumille. Kappaleista kolme on Dylanin säveltämiä, ja hän piirsi myös albumin kannen.

## Kappaleet
#Tears of Rage (Bob Dylan, Richard Manuel) – 5:23
#To Kingdom Come (Robbie Robertson) – 3:22
#In a Station (Manuel) – 3:34
#Caledonia Mission (Robertson) – 2:59
#The Weight (Robertson) – 4:38
#We Can Talk (Manuel) – 3:06
#Long Black Veil (Marijohn Wilkin, Danny Dill) – 3:06
#Chest Fever (Robertson) – 5:18
#Lonesome Suzie (Manuel) – 4:04
#This Wheel's on Fire (Dylan, Rick Danko) – 3:14
#I Shall Be Released (Dylan) – 3:19

Seuraavat vaihtoehtoiset versiot ja alkuperäiseltä albumilta pois jätetyt kappaleet ovat mukana 11. helmikuuta 2003 julkaistulla uudelleenmasteroidulla versiolla.

#Yazoo Street Scandal (Robertson) – 4:01
#Tears of Rage (Dylan, Manuel) – 5:32
#Katie's Been Gone (Manuel) – 2:46
#If I Lose (Ralph Stanley) – 2:29
#Long Distance Operator (Dylan) – 3:58
#Lonesome Suzie (Manuel) – 3:00
#Orange Juice Blues (Blues for Breakfast) (Manuel) – 3:40
#Key to the Highway (Big Bill Broonzy) – 2:28
#Ferdinand the Imposter (Robertson) – 3:59

## Henkilöt
*Rick Danko – bassokitara, viulu, laulu
*Levon Helm – rummut, akustinen kitara, lyömäsoittimet, laulu
*Garth Hudson – urut, piano, klavinetti, sopraano- ja tenorisaksofoni
*Richard Manuel – piano, urut, rummut, laulu
*Robbie Robertson – kitarat, laulu
*John Simon – tuottaja, baritonitorvi, tenorisaksofoni, piano
*Don Hahn – ääniteknikko
*Tony May – ääniteknikko
*Shelly Yakus – ääniteknikko
*Bob Dylan – kansitaide
*Elliott Landy – valokuvaus
Justice League: Chronicles

**Justice League: Chronicles** on vuoden 2003 marraskuussa julkaistu videopeli. Se perustuu animaatiosarjaan Justice League, jonka julkaisi Midway Games Game Boy Advancelle.

## Pelattavuus
Pelissä on kolme eri tehtävää eivätkä ne liity toisiinsa. Jokaisessa tehtävässä on mukana kaksi sankaria, joiden ohjaamista voi vaihdella. Moninpelissä voi pelata molemmilla hahmoilla.

Hahmojen pelattavuus on yksinkertainen, sillä siinä on isku ja hyppy nappi, jonka lisäksi kullakin sankarilla on oma erikoiskykynsä. Kyky kuitenkin kestää tietyn ajan ja sen latautumiseen kestää useita sekunteja.

### Tehtävät
# **Cold Heart** -tehtävässä pyritään pysäyttämään Killer Frost Salamalla ja Vihreällä Lyhdyllä. Tehtävän lopussa vastaan asettuu tehtävän pääkonna Eclipso.
# **Trial in Gorilla City** -tehtävässä Gorilla Grodd lavastaa Amazon avulla Oikeuden Puolustajat syyllisiksi Gorilla kaupungissa tapahtuneista rikoksista. Tehtävänä onkin todistaa olevansa syytön Batmanilla ja Haukkatyttöllä.
# **The Savage Times** -tehtävässä Vandal Savage muuttaa historiaa, jotta Natsit voittaisivat toisen maailmansodan. Teräsmies, Ihmenainen ja Marsilainen Ihmismetsästäjä saavat tehtäväkseen pysäyttää Savagen suunnitelma.
Kuvastaja

**Kuvastaja** on Suomen Tolkien-seura Konnun jakama kirjallisuuspalkinto, joka myönnetään vuosittain valintaraadin parhaaksi katsomalle suomalaiselle fantasiakirjalle. Palkinto jaettiin ensimmäisen kerran vuonna 2001.

Palkinnosta kilpailevat edellisenä vuonna ilmestyneet suomalaiset fantasiaromaanit selkeästi satukirjoiksi laskettavia teoksia lukuun ottamatta. Palkinto jaetaan syksyisin Helsingin kirjamessujen yhteydessä.

Alun perin palkinnon nimeksi oli tarkoitus tulla ”Silmaril” Tolkienin *[[Silmarillion]]*-teoksessa keskeisessä osassa olevien jalokivien mukaan, mutta Tolkienin perikunta ei hyväksynyt nimen käyttöä. Kuvastaja () on *[[Taru sormusten herrasta|Tarussa sormusten herrasta]]* mainittu järvi, jonka pinnasta heijastuvat päivälläkin tähdet.

Palkintopystin tekijä oli vuosina 2001–2006 ja 2008–2012 Markus Pitkänen, vuosina 2007 ja 2013–2014 Kati Ahtiainen ja vuosina 2016–2020 Parasolla Crafts.

## Palkinnon saajat

## Lähteet

## Aiheesta muualla
* Kirjavinkkien Kuvastaja-palkintoa käsittelevä sivu – Lista voittajista ja raadin lehdistötiedotteet, joissa perusteluja valinnoille.
Jean-Marie Lustiger

**Jean-Marie Lustiger** (17. syyskuuta 1926 – 5. elokuuta 2007) oli ranskalainen katolilainen kirkonmies, joka oli vuodesta 1983 kardinaalina. Hän toimi Pariisin arkkipiispana vuosina 1981–2005. 

Tuleva kardinaali syntyi **Aaron Lustiger** -nimisenä Pariisissa. Hänen vanhempansa olivat aškenasijuutalaiset Charles ja Gisèle Lustiger. He olivat alun perin Będzinistä, Puolasta, ja tapasivat toisensa Pariisissa ensimmäisen maailmansodan jälkeen. Jean-Marie joutui jo Pariisin Lycée Montaignessa kohtaamaan antisemitismiä; natsimiehityksen jälkeen 1940 hänet lähetettiin siskonsa Arlenen kanssa Orléansiin. Hän eli katolisessa perheessä ja vanhempiensa tahtoa uhmaten kääntyi itsekin. Saatuaan kasteen 21. elokuuta 1940 hän otti käyttöön etunimen Jean-Marie.

Lustigerin äiti joutui syyskuussa 1942 keskitysleirille ja menehtyi seuraavana vuonna. Isä selvisi ja saapui takaisin Pariisiin. Lustiger valmistui vuonna 1946 Sorbonnesta arvosanalla kirjallisuudesta ja lähti pariisilaiseen karmeliittaseminaariin, sitten Institut Catholique de Parisiin. Hän teki ensimmäisen matkansa Israeliin vuonna 1951 ja sai pappisvihkimyksensä 17. huhtikuuta 1954. 

Lustiger oli myöhemminkin ylpeä juutalaisista juuristaan. Hän puhui myös sujuvasti jiddišiä. Hän oli tunnettu rasismin, varsinkin antisemitismin, vastustaja, ja kritisoi voimakkaasti myös Jean-Marie Le Peniä. Hän täytti Ranskan akatemian 4. paikan vuodesta 1995, kunnes kuoli syöpään Ranskassa elokuussa 2007. Hän julkaisi lukuisia kirjoja. 

## Teokset

*Sermons d’un curé de Paris (Fayard) 1978 
*Pain de vie et peuple de Dieu (Critérion) 1981 
*Osez croire (Le Centurion) 1985 
*Osez vivre (Le Centurion) 1985 
*Premiers pas dans la prière (Nouvelle Cité) 1986 
*Prenez place au cœur de l’Église (Office chrétien des handicapés) 1986 
*Six sermons aux élus de la Nation, 1981-1986 (Le Cerf) 1987 
*Le Choix de Dieu. Entretiens avec Jean-Louis Missika et Dominique Wolton (Le Fallois) 1987 
*La Messe (Bayard) 1988 
*Dieu merci, les droits de l’homme (Critérion) 1990 
*Le Sacrement de l’onction des malades (Le Cerf) 1990 
*Le Saint-Ayoul de Jeanclos (en collaboration avec Alain Peyrefitte) (Fayard) 1990 
*Nous avons rendez-vous avec l’Europe (Mame) 1991 
*Dare to rejoice (Compilation américaine) (Our Sunday visitor) 1991 
*Petites paroles de nuit de Noël (Le Fallois) 1992 
*Devenez dignes de la condition humaine (Flammarion) 1995 
*Le Baptême de votre enfant (Fleurus) 1997 
*Soyez heureux (Éd. Nil) 1997 
*Pour l'Europe, un nouvel art de vivre (PUF) 1999 
*Les prêtres que Dieu donne (Desclée de Brouwer) 2000 
*Comme Dieu vous aime. Un pèlerinage à Jérusalem, Rome et Lourdes (Parole et silence) 2001 
*La Promesse (Parole et Silence) 2002 
*Comment Dieu ouvre la porte de la foi (Desclée de Brouwer) 2004 
*Contempler l'Apocalypse (Parole et Silence) 2005

## Aiheesta muualla
*Robert Serrou; *Lustiger, Cardinal, juif et fils d'immigré*. Perrin, 1996,
Trompowskin hyökkäys

**Trompowskin hyökkäys** on shakkiavaus, joka alkaa:
:`1.d4 Rf6 2.Lg5`
Se on saanut nimensä brasilialaiselta mestarilta Octávio Trompowskyltä (1897–1984), joka pelasi sitä 1930- ja 1940-luvuilla.

Toisella siirrollaan valkean tavoitteena on vaihtaa mustan ratsu lähettiin, aiheuttaen kaksoissotilaan mustalle.

## Muunnelmia
Mustalla on monia tapoja vastata Trompowskiin. Usein käytetyt vastaukset ovat seuraavia:

:`2...Re4`
:`2...e6`
:`2...d5`
:`2...c5`
:`2...g6`
:`2...c6`

Monet jatkot muuntuvat toisiksi intialaisiksi puolustuksiksi.

## Katso myös
*Luettelo shakkiavauksista

## Lähteet
Kononen

**Kononen** on suomalainen sukunimi, joka on muun muassa seuraavilla henkilöillä:

* Seppo Kononen (s. 1945), toimittaja, kotiseutuneuvos
* Suonna Kononen (s. 1971), toimittaja, muusikko ja kirjailija
* Valentin Kononen (s. 1969), kilpakävelijä ja kävelyvalmentaja.

## Kuvitteellisia henkilöitä
* Martti Kononen, Eero Pasasen salapoliisiromaanien päähenkilö
Victor Wong

**Victor Wong** (30. heinäkuuta 1927 – 12. syyskuuta 2001) oli näyttelijä. Hän syntyi San Franciscossa, Kaliforniassa, ja oli toisen polven amerikankiinalainen.

Wong valmistui Lowell High Schoolista 1945 ja opiskeli sittemmin Kalifornian yliopistossa Berkeleyssä, Chicagon yliopiston Divinity Schoolissa ja San Franciscon taideinstituutissa. Hän sai paikan KQED:n uutistenlukijana, mutta joutui lopettamaan työn sairastuttuaan Bellin halvaukseen. 

## Näyttelijä
Wong aloitti näyttelijänuransa paikallisessa aasialaisamerikkalaisessa teatterissa. Myöhemmin hän sai entistä merkittävämpiä rooleja New Yorkissa. Tämä toi hänelle rooleja televisiossa ja lopulta elokuvissa. 

Kun Wong ei ollut kuvauksissa, hän asui Sacramentossa, Kaliforniassa. Hänellä oli tunnettuja rooleja muun muassa elokuvassa *[[3 Ninjaa]]* (1992) ja sen jatko-osissa myöhemmin 1990-luvulla sekä elokuvissa *[[Säpinää Chinatownissa]]* (1986) ja *[[Viimeinen keisari]]* (1987). 

Wong vetäytyi terveyssyistä vuonna 1998. Hän oli naimisissa neljästi ja sai viisi lasta. Lyon kuoli väkivaltaisesti Sacramentossa vuonna 1986. Wongin viimeinen avioliitto kesti hänen kuolemaansa saakka.

## Kuolema
Wong menehtyi sydämen vajaatoimintaan Kaliforniassa 12. syyskuuta 2001. Hän oli edellisenä päivänä kuullut syyskuun 11. päivän iskuista ja todennut, että ”maailma ei enää koskaan olisi ennallaan”.

## Lähteet
Keskuspeli

**Keskuspeli** on shakkiavaus, joka alkaa siirroilla:
:`1.e4 e5 2.d4 exd4`

## Pääjatko
Valkean seuraava siirto on lähes aina 3.Dxd4, johon musta vastaa normaalisti 3...Rc6. Päämuunnelmassa valkoinen jatkaa 4.De3, johon musta voi vastata esimerkiksi siirroilla 4...Lb4+, 4...Rf6 tai 4...g6.

**Päämuunnelma ja sen jatkot**
:`3.Dxd4 Rc6 4.De3`
:`3.Dxd4 Rc6 4.De3 Lb4+`
:`3.Dxd4 Rc6 4.De3 Rf6`
:`3.Dxd4 Rc6 4.De3 g6`

**Käänteinen skandinaavinen puolustus**
:`3.Dxd4 Rc6 4.Da4`

## Muut muunnelmat

**[[Tanskalainen gambiitti]]**
:`3.c3`

**[[Halaszin gambiitti]]**
:`3.f4?!`

**[[Aleksandr Alehin|Alehin]]**
:`3.Rf3 Lc5`

**[[Skotlantilainen peli]]**
:`3.Rf3 Rc6` *siirtovaihdoin*

**[[Philidorin puolustus]]**
:`3.Rf3 d6` *siirtovaihdoin*

**[[Venäläinen peli]]**
:`3.Rf3 Rf6` *siirtovaihdoin*

**Muunnelma 3.Rf3 Lb4+**
:`3.Rf3 Lb4+`

## Lähteet
Pyhän Patrickin katedraali

**Pyhän Patrickin katedraali** () on kirkkorakennus Australian toiseksi väkirikkaimmassa kaupungissa Melbournessa. Katedraali on Melbournen roomalais-katolisen arkkihiippakunnan pääkirkko. Sen on suunnitellut arkkitehti William Wardell ja se edustaa uusgoottilaista arkkitehtuuria. Rakennuksen peruskivi muurattiin vuonna 1858. Rakennustyöt etenivät hitaasti, ja niitä hidasti entisestään Melbournea vuonna 1891 riepotellut lama. Katedraali vihittiin vuonna 1897, mutta virallisesti se valmistui vasta vuonna 1939. Katedraalin keskustorni yltää 105 metrin korkeuteen. 

## Aiheesta muualla

* Katedraalin viralliset sivut
Sotahuuto (Hornan albumi)

__NOTOC__
**Sotahuuto** on black metal -yhtye Hornan vuonna 2007 julkaistu seitsemäs studioalbumi. Albumi on omistettu ruotsalaiselle black metal -yhtyeelle Bathorylle, joka hajosi vuonna 2004 yhtyeen keulahahmon Quorthonin kuoltua.

## Kappaleet
# 
# 
# 
# 
# 
# 
# 
# 
# 

## Kokoonpano
* Corvus – laulu
* Shatraug – kitarat, basso
* Lord Sargofagian – rummut

## Arvostelut
* Imperiumi.net: 
* The Metal Observer: 

## Lähteet

## Aiheesta muualla
* 
* Sotahuuto discogs.com -sivustolla
Raiteensulku

**Raiteensulku** eli "poliisi" tai "pollari" on rautateillä käytettävä turvalaite, jonka tarkoitus on turvata pääraiteen junaliikenne estämällä sivuraiteelta karkaavia vaunuja pääsemästä luvatta pääraiteelle. Raiteensulun toimintaperiaate on yksinkertainen: suojaavaan asentoon asetettuna se suistaa kiskoilta ohitse pyrkivän vaunun, veturin tai muun raiteilla liikkuvan yksikön. Raiteensulku voi olla siirrettävä tai kiinteä. Kiinteissä raiteensuluissa voi olla myös sähkökääntölaite. Siirrettäviä raiteensulkuja ei ole käytössä Suomessa.

## Käyttö ja sijoitus

Raiteensulkuja käytetään sellaisilla pää- tai muuhun junaliikenteen käytössä olevaan raiteeseen yhtyvillä sivu-, pisto ja kuormausraiteilla, joilta pääsyä pääraitelle ei ole estetty vaihteiden eli niin sanottujen turvavaihteiden avulla. Joissakin maissa raiteensulkuja käytetään myös turvavaihteiden sijasta estämässä kaluston luvatonta siirtymistä.

Lisäksi raiteensulkuja käytetään muun muassa vaarallisten kemikaalien lastauspaikoilla. Tällöin Suomessa käytetään kahta peräkkäistä raiteensulkua, joista toisen on tarkoitus estää lastauspaikalla olevien vaunujen karkaaminen, ja toisen tarkoitus on estää lastauspaikalle pääsy silloin, kun lastaus on käynnissä. Kemikaalien lastauspaikkojen yhteydessä raiteensulkujen lukitus on kytketty lastauslaitteistoon siten, että raiteensulun voi avata vasta, kun lastauslaitteiston ja lastauspaikalla olevien vaunujen väliset kytkennät on irrotettu ja laitteisto on kytketty pois käytöstä.

Joissakin maissa, erityisesti Yhdysvalloissa, siirrettäviä raiteensulkuja käytetään myös suojaamaan ratatöitä tekevää henkilökuntaa sekä raiteella seisovan kaluston parissa työskenteleviä.

## Rakenne
Raiteensulkuja on kolmea eri tyyppiä. Yleisin on kiilanmuotoinen teräskappale, joka suojaavaan asentoon asetettuna sopii kiskon harjalle. Kun kalustoyksikön pyöräkerta vierii sulkukappaleen ylitse, sulkukappale nostaa pyörän kiskolta ja ohjaa sen raiteen sivuun, suistaen vaunun kiskoilta. 

Kannettava raiteensulku on kevytrakenteinen, ja se voidaan lukita kiskonharjalle erityisin lukkolaittein. Kannettavia raiteensulkuja käytetään muun muassa Yhdysvalloissa ja Kanadassa teollisuuslaitoksilla sekä rata- ja kunnossapitotöissä sellaisissa paikoissa, jossa kiinteää raiteensulkua ei ole käytettävissä.

Käytössä on myös raiteensulkuja, jotka muodostuvat joko kokonaisesta vaihteesta tai pelkästään vaihteenkielistä eli vaihteen liikkuvista osista. Tämäntyyppiset vaihdejärjestelyt, joista englanninkielisissä maissa käytetään nimitystä *trap points* tai *catch points*, ovat yleisiä eritoten Britteinsaarilla.
Pyhän Paavalin katedraali (Melbourne)

**Pyhän Paavalin katedraali** () on kirkkorakennus Australian toiseksi suurimmassa kaupungissa Melbournessa. Katedraali on Melbournen anglikaanisen arkkihiippakunnan pääkirkko. Sen on suunnitellut englantilainen arkkitehti William Butterfield ja se edustaa uusgoottilaista arkkitehtuuria. Rakennuksen peruskivi muurattiin vuonna 1880. Vuonna 1884 Butterfield vetäytyi hankkeesta hänen ja kirkollisten viranomaisten erimielisyyksien johdosta, ja rakennustyöt saatti loppuun arkkitehti Joseph Reed. Katedraali vihittiin 22. tammikuuta vuonna 1891, mutta lopullisesti se valmistui vasta 1900-luvun ensimmäisellä puoliskolla. 

## Aiheesta muualla

* Viralliset sivut
Astraios

**Astraios** (, ”tähtinen”; ) oli kreikkalaisessa mytologiassa tähtitieteen jumala, joka oli myös toisen sukupolven titaani, Krioksen ja Eurybian poika. Hyginus tosin lukee hänet giganttien joukkoon Tartaroksen ja Gaian poikana.

Astraioksen puoliso oli Eos, aamuruskon jumalatar, ja heidän lapsiaan olivat neljä anemoita (tuulta): Boreas, Notos, Euros ja Zefyros, sekä myös tuulen jumaluus Eosforos, sekä viisi Astra Planetaa (vaeltavaa tähteä): Fainon (Saturnus), Faithon (Jupiter), Pyroeis (Mars), Eosforos (Venus) ja Stilbon (Merkurius) - kolme ulointa planeettaa olivat tuntemattomia antiikin Kreikassa. Myös Astraian kerrotaan olevan heidän lapsensa, mutta hänen vanhemmikseen on ehdotettu myös Zeusta ja Themistä.

Paitsi tähtien ja tähtitieteen jumala, Astraios oli myös kolmen kausittaisen tuulen jumala, joiden saapuminen ajoittui tunnettujen tähtimerkkien nousuun. Tässä ominaisuudessa hän samastui hyvin lähelle Homeroksen kuvaamaan Aiolokseen.

## Lähteet
### Viitteet
Rosemary Dobson

**Rosemary de Brissac Dobson** (18. kesäkuuta 1920 Sydney – 27. kesäkuuta 2012 Canberra) oli australialainen kirjailija, joka saavutti kotimaassaan arvostusta useilla runokokoelmillaan. 

Dobson opiskeli Sydneyn yliopistossa. Hänen vanhempansa olivat englantilaisia. Isoisä Austin Dobson oli tunnustettu runoilija ja esseisti. Rosemary menetti isänsä ollessaan viisivuotias. Hän meni sittemmin naimisiin kustantaja Alec Boltonin (k. 1996) kanssa. Pariskunta asui vuodet 1966–1971 Lontoossa ja sai kolme lasta.

Dobson aloitti kirjoittamisen seitsenvuotiaana, ja ensimmäinen kokoelma julkaistiin vuonna 1944 nimellä *In a Convex Mirror*. Hänen työssään on usein esillä hänen rakkautensa taiteisiin, antiikin aikaan ja mytologiaan, ja toisinaan vaikutteita on kirjoittajan kokemuksista äitiydestä. Hän julkaisi myös proosaa ja runoilija David Campbellin kanssa kaksi antologiaa käännösrunoutta venäjästä.

Dobsonille myönnettiin ansioistaan runouden alalla lukuisia palkintoja. Hän sai vuonna 1979 Christopher Brennan -palkinnon; vuonna 1984 hänelle myönnettiin Patrick Whiten palkinto ja Grace Levenin runopalkinto. Hän oli vuodesta 1987 Australian ritarikunnan upseeri sekä vuodesta 1996 Sydneyn yliopiston kunniatohtori.

## Julkaisut
### Runous
* *In a Convex Mirror* (1944)
* *The Ship of Ice* (1948)
* *Child with a Cockatoo* (1955)
* *Selected Poems* (1963)
* *Cock Crow* (1965)
* *L’Enfant au Cacatoès* (käännös, 1965) 
* *Selected Poems* (1973)
* *Greek Coins. A Sequence of Poems* (1977)
* *Over the Frontier* (1978)
* *The Continuance of Poetry* (1981)
* *The Three Fates & Other Poems* (1984)
* *Seeing and Believing* (1990)
* *Collected Poems* (1991)
* *Untold Lives & Later Poems* (2000)

### Käännösrunous
* *Moscow Trevoil. Poems from the Russian of Anna Akhmatova and Osip Mandelstam* (David Campbellin ja Natalie Staplesin kanssa, 1975)
* *Seven Russian Poets: Imitations* (David Campbellin kanssa, 1980)

### Muut
* *Focus on Ray Crooke* (1971)
* *A World of Difference: Australian poetry and painting in the 1940s* (1973)

## Lähteet
Hermann Weinbuch

**Hermann Weinbuch** (s. 22. maaliskuuta 1960, Bischofswiesen) on saksalainen yhdistetyn hiihtäjä ja maailmanmestari. Hän edusti aktiiviurallaan Länsi-Saksaa.

Weinbuch sijoittui Sarajevon 1984 olympialaisten yhdistetyn hiihdossa henkilökohtaisen kilpailun kahdeksanneksi. Hänen isänsä Helmut Weinbuch kuului kilpailun juryyn, jonka päätöksellä mäkiosuuden ensimmäinen kierros hypättiin uusiksi Suomen Rauno Miettisen pitkän hypyn jälkeen. Joukkuekilpailussa Weinbuch sijoittui viidenneksi.

Oslon MM-kilpailuissa 1982 Weinbuch sijoittui joukkuekilpailussa neljänneksi ja henkilökohtaisessa kilpailussa 13:nneksi. Seefeldin MM-kilpailuissa 1985 hän voitti kultaa sekä henkilökohtaisessa että joukkuekilpailussa. Oberstdorfin MM-kilpailuissa 1987 Länsi-Saksan joukkue uusi mestaruutensa mutta henkilökohtaisessa kisassa Weinbuch jäi pronssille.

Kaudella 1985–1986 Weinbuch voitti yhdistetyn maailmancupin.

## Lähteet
Peter Fonda

**Peter Henry Fonda** (23. helmikuuta 1940 New York, Yhdysvallat – 16. elokuuta 2019 Los Angeles, Yhdysvallat) oli Golden Globe -palkittu yhdysvaltalainen näyttelijä. Hän oli Oscar-ehdokkaana elokuvan *[[Easy Rider – matkalla]]* (1969) käsikirjoituksesta yhdessä Dennis Hopperin ja Terry Southernin kanssa.

Fondan isä oli Henry Fonda. Hänen sisarensa on näyttelijä Jane Fonda. Hänen tyttärensä on näyttelijä Bridget Fonda.

## Kuolema
Fonda kuoli 79-vuotiaana keuhkosyövän komplikaatioihin 16. elokuuta 2019.

## Filmografia

### Televisio

### Ääniroolit videopeleissä

## Lähteet

## Aiheesta muualla
*  
* 
* Peter Fondan muistokirjoitus Helsingin Sanomissa
Audrys Juozas Bačkis

**Audrys Juozas Bačkis** (s. 1. helmikuuta 1937, Kaunas) on liettualainen pappi. Hän on toiminut 24. joulukuuta 1991 alkaen Vilnan arkkipiispana, ja hän on myös yksi nykyisistä roomalaiskatolisen kirkon kardinaaleista. Hän osallistui vuonna 2005 ainoana liettualaisena uuden paavin valintaan.
Stephen Kim Sou-hwan

**Stephen Kim Sou-hwan** (, 8. toukokuuta 1922 &ndash; 16. helmikuuta 2009) oli katolinen kirkonmies. Hän syntyi Daegussa. 

Kim opiskeli filosofiaa Sophian yliopistossa Tokiossa vuosina 1941–1944 ja jatkoi Soulin katoliseen yliopistoon, josta hän valmistui vuonna 1951. Vuosina 1956–1963 hän opiskeli Saksassa sosiologiaa.

Kim toimi Masanin piispana 1966–1968, nousi sitten Soulin arkkipiispaksi ja tuli tehdyksi kardinaaliksi 28. huhtikuuta 1969. Hänestä tuli kardinaaliprotopappi (virkaiältään pitkäaikaisin nykyinen kardinaali) kardinaali Franz Königin kuoltua 13. maaliskuuta 2004. 

Kim osallistui uuden paavin valintaan vuoden 1978 kahdessa konklaavissa. Hän kuuluu harvoihin vuoden 1978 konklaaveissa äänestäneisiin kardinaaleihin, jotka olivat edelleen elossa paavi Johannes Paavali II:n kuollessa 2. huhtikuuta 2005. Hän ei kuitenkaan voinut osallistua vuoden 2005 konklaaviin ylitettyään 80 vuoden iän toukokuussa 2002.
Salve Regina

**Salve Regina** (lat. "*Terve, Kuningatar*") on katolisessa kirkossa käytössä oleva Neitsyt Marialle omistettu kirkollinen hymni. Hymniä käytetään erityisesti liturgisen päivän päättävässä yön hetkipalveluksessa eli *[[kompletorio]]ssa* sen päättävänä lauluna "kirkkovuoden tavallisena aikana" eli loppiaisen jälkeisen sunnuntain ja tuhkakeskiviikon välisenä aikana ja helluntaisunnuntain ja 1. adventtisunnuntain välisenä aikana. Kompletoriota vietetään luostareissa ja hengellisissä yhteisöissä, ja katoliset papit on velvoitettu viettämään sitä päivittäin.

Salve Regina -hymni voidaan laulaa myös ruusukko-rukouksen päätteeksi. Se rukoillaan usein myös tridentiinistä messua seuraavien rukousten yhteydessä.

Perimätiedon mukaan hymnin on sanoittanut Reichenaun benediktiiniluostarin apotti Hermann von Reichenau vuonna 1054. Joskus mainitaan myös pyhä Bernhard tai pyhä Anselm luccalainen.

Laulun latinankielinen teksti kuuluu:

:Salve, Regina, mater misericordiae,
:vita, dulcedo, et spes nostra, salve.
:Ad te clamamus, exsules filii Hevae;
:ad te suspiramus, gementes et flentes in hac lacrimarum valle. 
:Eia ergo, advocata nostra, illos tuos misericordes oculos ad nos converte.
:Et Iesum, benedictum fructum ventris tui, nobis post hoc exsilium ostende.
:O clemens, o pia, o dulcis Virgo Maria.

Epävirallinen suomennos:

:Terve, Kuningatar, laupeuden äiti,
:elämämme, ihanuutemme ja toivomme, terve.
:Sinua me avuksi huudamme, Eevan maanpaossa elävät lapset,
:sinun puoleesi käännymme vaikeroiden ja itkien tässä kyynelten laaksossa.
:Eijaa, puolustajamme, käännä laupiaat silmäsi meihin.
:näytä meille Jeesus, kohtusi siunattu hedelmä, tämän maanpakolaisuuden ajan jälkeen.
:Oi lempeä, oi hurskas, oi ihana Neitsyt Maria.
:

Salve Regina-hymnin pohjalta on myös virsi. Sen on kirjoittanut Johann Georg Seidenbusch (1641-1679) vuonna 1687, ”Gegrüßet seist du, Königin, o Maria”. Sen pohjalta on Bo Setterlind kirjoittanut virren "Var hälsad, Herrens moder", virsi 480 Ruotsin kirkon vuoden 1986 virsikirjassa, ja hänen tekstinsä pohjalta Anna-Mari Kaskinen on tehnyt suomennoksen. Se on Ruotsin kirkon virsikirjassa virsi 480 ja Suomen ev. -lut. kirkon virsikirjassa virsi 937. ("Ole tervehditty täällä"). Helsingin katolisen hiippakunnan Cantemus-laulukirjassa on myös Seidenhuschin virrestä suomennos, virsi 205 "Oi terve, äiti armoisa", Kaisu Vuolion 1987 tekemänä suomennoksena.  Virttä lauletaan Mainzissa 1712 ”Allgemeines Gesang-Buch” kokoelmassa painetulla sävelmällä ja sävelmä liittyy yleisesti tähän Salve Regina-tekstiin.

## Lähteet

## Aiheesta muualla
Lucifer Incestus

__NOTOC__
**Lucifer Incestus** on Belphegorin neljäs täyspitkä albumi. Digipak-versiossa löytyy video kappaleesta ”Lucifer Incestus” sekä sitä jaettiin LP:nä noin 1 000 kappaletta, koko bändin nimikirjoituksilla varustettuna.  

## Kappaleet
#
#
#
#
#
#
#
#
#

## Arviot
* Chronicles of Chaos: 
* Desibeli.net: 
* Imperiumi: 7½/10

## Aiheesta muualla
* 
* 

## Lähteet
Goatreich – Fleshcult

__NOTOC__
**Goatreich – Fleshcult** on Belphegorin viides täyspitkä albumi. Kappaleesta "Bleeding Salvation" on tehty musiikkivideo. LP:llä ja CD:n Digipak -versiolla on kymmenes kappale nimeltä "Heresy Of Fire".

## Kappaleet
#
#
#
#
#
#
#
#
#
#

## Arvostelut
* Chronicles of Chaos: 
* Imperiumi: 8-/10

## Lähteet

## Aiheesta muualla
* 
*
Bernardin Gantin

**Bernardin Gantin** (8. toukokuuta 1922 Toffo, Ranskan Dahomey – 13. toukokuuta 2008 Pariisi) oli beniniläinen pappi. Hän toimi katolisen kirkon kardinaalina vuodesta 1977 ja oli korkeimpaan asemaan noussut afrikkalainen. Hänen sukunimensä tarkoittaa vapaasti suomennettuna "rautaista puuta", sillä hänen äidinkielessään "gan" on suomeksi puu ja "tin" on rauta.

Gantin valmistui papiksi vuonna 1951 ja hänet lähetettiin vuonna 1953 Roomaan opiskelemaan teologiaa ja kanonista oikeutta. Vuonna 1960 paavi Paavali VI nimitti hänet beniniläisen Cotonoun kaupungin arkkipiispaksi. Lisäksi Gantin osallistui myös Vatikaanin toiseen konsiiliin. Hän toimi vuosina 1983–2002 kardinaalikollegion dekaanina ja 1984–1988 piispainkongregaation prefektinä. Gantin osallistui uuden paavin valintaan vuoden 1978 molemmissa konklaaveissa.

Gantin täytti 80 vuotta 2002, eikä siksi voinut osallistua uuden paavin valintaan keväällä 2005. Hän kuoli pariisilaisessa sairaalassa täytettyään juuri 86 vuotta. Beninin hallitus julisti maahan kansallisen suruajan Bernardin Gantinin kuoleman johdosta.

## Lähteet
*http://apanews.net/apa.php?page=show_article_eng&id_article=63569 

### Viitteet
Giovanni Canestri

**Giovanni Canestri** (30. syyskuuta 1918 Castelspina, Piemonte – 29. huhtikuuta 2015) oli italialainen kirkonmies, Genovan arkkipiispa ja yksi kardinaaleista.

Canestri vihittiin papiksi 12. huhtikuuta 1941. Hän aloitti työnsä Roomassa ja sai 8. heinäkuuta 1961 nimityksen Tenedon titulaaripiispaksi. Hänestä tuli Genovan arkkipiispa vuonna 1987.

Johannes Paavali II nimitti Canestrin kardinaaliksi 28. kesäkuuta 1988. Hän jätti toimensa arkkipiispana 1995 ja oli keväällä 2005 liian iäkäs (ylittänyt 80 vuotta) osallistuakseen uuden paavin valintaan.

## Lähteet
Rooman päärautatieasema

**Rooman päärautatieasema** () on Rooman suurin ja tärkein rautatieasema. Se on nimetty läheisen Diocletianuksen kylpylän () mukaan, joka sijaitsee parin korttelin päässä.

## Liikenne
Asemalta lähtee säännöllisesti vuoroja jokaiseen maan suurkaupunkiin sekä kansainvälisen liikenteen junia. Asemalla on 29 raidetta, ja se on Euroopan suurimpia. Tyypiltään se on pääteasema eli rautatie päättyy sinne. Suoraan asemalta johtaa rata vain yhteen suuntaan, itäkaakkoon, mutta muutaman kilometrin päässä siitä haarautuu ratoja eri suuntiin.

Termini on myös Rooman alueen joukkoliikenteen solmukohta. Rooman metron molemmat linjat pysähtyvät Terminin metroasemalla ja Piazza Cinquecentolla sijaitsee linja-autoasema, josta kulkee paikallisliikenteen linja-autoja eri puolille kaupunkia. Raitiovaunupysäkeille Porta Maggioressa asemalta on matkaa noin puoli kilometriä.

## Historia
25. helmikuuta 1863 paavi Pius IX avasi ensimmäisen, väliaikaisen Terminin aseman Roomasta Frascatiin, Civitavecchiaan ja Cepranoon johtavien rautateiden päätepisteeksi. Kahdella ensin mainitulla oli ollut erilliset asemansa muualla kaupungissa ja kolmas oli kehitteillä. Rooman kaupunki päätti rakentaa uuden päärautatieaseman, toisin kuin esimerkiksi Pariisi, jossa eri suunnista tulevilla linjoilla oli omat pääteasemansa. Uusi pääasema päätettiin rakentaa huonossa kunnossa olleen Villa Montalto-Perettin paikalle, ja se sai nimen *Stazione Centrale delle Ferrovie Romane* ().

Pysyvämmän aseman rakennustyöt aloitettiin 1868, ja ne päättyivät 1874. Sen suunnittelijana toimi arkkitehti Salvatore Bianchi. Aseman etuosa ulottui Via Cavourille, eli tuolloin asema siirtyi noin 200 metriä keskustaan päin. Vuonna 1937 päätettiin korvata asema uudella, koska Roomassa piti järjestää vuoden 1942 maailmannäyttely. Näyttelyä ei kuitenkaan pidetty toisen maailmansodan vuoksi. Vanha asemarakennus purettiin ja uutta oltiin jo rakentamassa, mutta työt keskeytettiin vuonna 1943 maan fasistisen hallituksen kaaduttua. Angiolo Mazzonin suunnittelema kaksi kilometriä pitkä siipi on yhä osa Terminin rautatieasemaa.

## Nykyinen asemarakennus
Nykyinen asemarakennus on Leo Calinin, Eugenio Montuorin, Massimo Castellazzin, Vasco Fadigatin, Achille Pintonellon ja Annibale Vitellozzin suunnittelema. He voittivat suunnittelukilpailun kahdessa ryhmässä vuonna 1947. Asema valmistui 1950. Rakennus on varsin pitkä, ja sen lempinimi on "*Dinosaurus*".

23. joulukuuta 2006 Terminin asema omistettiin paavi Johannes Paavali II:lle.

## Lähteet

## Aiheesta muualla
Saikki

**Saikki** (oik. **Sami Petri Luoma**, 1. lokakuuta 1966 – 31. heinäkuuta 2000) oli suomalainen rockmuusikko, joka kuoli kesällä vuonna 2000 tapaturmaisesti häkämyrkytykseen. Hänet tunnettiin parhaiten The Fishfacesin basistina ja Äpärien kitaristina.
## Aiheesta muualla
* 
*
Thomaskirche

**Thomaskirche** () on kirkkorakennus Saksan Saksin osavaltion suurimmassa kaupungissa Leipzigissa. Kirkko tunnetaan parhaiten paikkana, jossa säveltäjä Johann Sebastian Bach työskenteli kanttorina.

## Historia

Thomaskirchen paikalla on sijainnut kirkkorakennuksia jo 1100-luvulta lähtien. Nykyisen goottilaista arkkitehtuuria edustavan rakennuksen vihki katoliseksi kirkoksi 10. huhtikuuta 1496 Merseburgin piispa. Uskonpuhdistaja Martti Luther saarnasi kirkossa vuonna 1539. Nykyisin kirkko on luterilainen.

Kirkon torni on rakennettu 1537. Nykyisen 68 metrin korkeutensa se sai vuoden 1702 korjausrakennustöissä. Vuonna 1950 kirkkoon siirrettiin Johann Sebastian Bachin jäännökset toisessa maailmansodassa tuhoutuneesta Leipzigin Johanneskirchestä eli Johanneksenkirkosta. Kirkon nykyinen, vuonna 1993 asennettu goottilainen alttari, on peräisin kommunistiviranomaisten vuonna 1968 tuhoamasta Leipzigin yliopiston Paulinerkirchestä.

## Kuoro

Thomaskirchen kuoro, Thomanerchor, perustettiin vuonna 1212. Se on vanhimpia ja tunnetuimpia saksalaisia poikakuoroja. Kuoroa johtaa kirkon kanttori. Johann Sebastian Bach toimi virassa vuosina 1723–1750.

## Urut
Kirkossa on kahdet urut. Vanhemmat on rakennettu 1885–1889. Ne rakensi Wilhelm Sauer. Romanttiset urut eivät kuitenkaan sovi yhteen kirkkoa tunnetuksi tehneen Bachin musiikin kanssa, ja siksi vuosina 1999–2000 kirkkoon asennettiin toiset, Gerard Woehlin urkurakentamon rakentamat urut.

## Aiheesta muualla
* Viralliset sivut 
* Leipzig-Lexikonin artikkeli Thomaskirchestä
Astraia

**Astraia** (, ”tähtineito”; ) oli kreikkalaisessa mytologiassa Zeuksen ja Themiksen tytär, jossa yhteydessä hän samastui Dikeen. Osassa lähteissä hänen vanhemmikseen mainitaan myös Astraios ja Eos.

Astraia oli oikeuden henkilöitymä, joka rankaisi väärintekijöitä erinyiden ja Nemesiksen rinnalla. Hän oli myös viimeinen kuolematon, joka eli ihmisten keskellä kulta-aikana, mutta kerrotaan, että vaskiaikaan siirryttäessä pahuus oli lisääntynyt siinä määrin maan päällä, että Astraia nousi tähtiin halveksunnasta ihmiskuntaa kohti. Siellä hänestä tuli Neitsyen tähtikuvio, jonka läheisyydessä puolestaan on Vaa'an tähtikuvio, hänen käyttämänsä oikeuden vaakakupit.

## Lähteet
Gerard Schwarz

**Gerard Schwarz** (s. 19. elokuuta 1947) on yhdysvaltalainen kapellimestari. Hän on toiminut vuosina 2001–2006 Liverpoolin kuninkaallisten filharmonikkojen ja vuodesta 1985 Seattlen orkesterin ylikapellimestarina. 

Schwartz syntyi New Jerseyn Weehawkenissa itävaltalaisille vanhemmille. Hän valmistui New York City's High School of Performing Artsista sekä Juilliard Schoolista ja aloitti musikaalisen uransa trumpetistina; hän oli vuoteen 1973 saakka New Yorkin filharmonikkojen ykköstrumpetisti. 

Schwartz tunnetaan varsinkin hänen tulkinnoistaan yhdysvaltalaisen musiikin alalla. Hän on levyttänyt muiden muassa Alan Hovhanessin sekä David Diamondin tuotantoa ja Liverpool-aikanaan Gustav Mahlerin sinfoniat ja Richard Straussin sävelrunoelmat. Hän oli vuosina 1982–2001 New Yorkin *Mostly Mozart* -juhlien musiikillinen johtaja ja sai vuonna 1989 Ditsonin kapellimestaripalkinnon.
Julius Rudel

**Julius Rudel** (6. maaliskuuta 1921 Wien, Itävalta – 26. kesäkuuta 2014 New York, Yhdysvallat) oli kapellimestari. Hän oli itävaltalaissyntyinen, mutta asui Yhdysvalloissa 17-vuotiaasta saakka.

Rudel aloitti opintonsa synnyinmaassaan ja jatkoi niitä New Yorkissa. Hänet muistetaan parhaiten pitkästä urastaan (1944–1979) New Yorkin kaupunginoopperassa. Hänelle myönnettiin vuonna 1959 Ditsonin kapellimestaripalkinto.

Rudel voitti myös Grammy-palkinnon ja oli seitsemästi ehdolla. Hän teki Metropolitan-debyyttinsä 1978 ja sai vuonna 1979 nimityksen Buffalon filharmonisen orkesterin musiikilliseksi johtajaksi. Hän julkaisi uransa aikana useita tunnustettuja oopperalevytyksiä.

Rudel oli Ranskan *[[Chevalier des Arts et des Lettres]]*, ja hänelle myönsivät tunnustuksia myös Itävallan, Saksan ja Israelin hallitukset. Hän sai Yhdysvalloissa lisäksi useita kunniatohtorinarvoja.

## Lähteet
Pestapokalypse VI

__NOTOC__
**Pestapokalypse VI** on Belphegorin kuudes täyspitkä albumi. Digipak-versioissa löytyvät videot kappaleista "Belphegor - Hell's Ambassador" ja "Bluhtsturm Erotika".

## Kappaleet
#
#
#
#
#
#
#
#
#

## Arvostelut
* About.com: 
* Allmusic: 
* Imperiumi: 6/10

## Lähteet

## Aiheesta muualla
* 
*
Turun kauppakamari

**Turun kauppakamari** on Varsinais-Suomen alueella elinkeinoelämän edunvalvojana, kouluttajana ja asiantuntijana toimiva organisaatio. Se on yksi Suomen 19 kauppakamarista.

Turun kauppakamari on perustettu vuonna 1917. Sillä on yli 1 900 jäsentä.

Turun kauppakamarin tehtävänä on elinkeinoelämän toimintaedellytysten parantaminen ja yhteisten etujen valvominen. Kauppakamari pyrkii vaikuttamaan viranomaisiin ja lainsäädäntöön elinkeinoelämän etuja valvoen, kehittää markkinataloutta sekä edistää elinkeinoelämän ja viranomaisten välistä yhteistoimintaa. Kauppakamari järjestää myös ajankohtaiskoulutusta ja edistää ulkomaankauppaa sekä jäsentensä verkostoitumista.

## Turun kauppakamarin palvelut
Kauppakamarilla on viranomaisasema erilaisten asiakirjojen myöntäjänä ja vahvistajana. Tällaisia asiakirjoja ovat esimerkiksi: 
* ulkomaankaupassa tarvittavat ATA carnet -tulliasiakirjat
* CPD/China-Taiwan Carnet 
* Euroopan yhteisön yleiset alkuperätodistukset 
* kauppalaskut
* suositukset vientiyrityksille
* Full confidence -todistukset
* Force majeure -todistukset 
* muut erityistodistukset

Muita palveluita: 
* juridisiin kysymyksiin, verotukseen ja työsuhteisiin liittyvä neuvonta
* opastus ulkomaankaupan asiakirjoihin liittyvissä asioissa
* taloushallinnon kansiot 
* ESCROW - lähdekoodin säilytys
* nimeää hakemuksesta välimiehiä välimiesmenettelyyn
* välittää Keskuskauppakamarin ansiomerkkejä ja Kansainvälisen kauppakamarin julkaisuja.

## Turun kauppakamarin julkaisut
Turun kauppakamarin Vuosikirja ilmestyy kerran vuodessa. Vuosikirja sisältää tietopaketin Varsinais-Suomen elinkeinoelämästä ja kauppakamarin toiminnasta ja siinä on lueteltu Turun kauppakamarin jäsenyritykset yhteystietoineen.

Turun kauppakamarin jäsen- ja sidosryhmälehti on nimeltään Kauppakamari.

## WTC Turku
Turun kauppakamari toimii myös Turun World Trade Centerin taustaorganisaationa. Ulkomaankauppaa edistävä toiminta toteutetaan pääosin WTC Turun toimesta. Toimintamuotoja ovat kaikille avoimet tilaisuudet asiantuntijapuheenvuoroineen, WTC Turku Klubi, WTC Turku Partnerit, kansainvälisten delegaatioiden vastaanotto, verkkosivun Palveluhaku, sekä Akateeminen & WTC Turku Book Club. WTC:n palveluissa keskeisenä tekijänä ovat yhteistyö eri verkostojen ja organisaatioiden kanssa Suomessa ja maailmalla, sekä kokonaisvaltainen tiedonjakaminen eri kansainväliseen liiketoimintaan liittyvistä aiheista. WTC Turku sijaitsi vuoteen 2018 asti osoitteessa Veistämönaukio 1-3, josta se muutti vastavalmistuneeseen Vierailukeskus Jokeen.

## Aiheesta muualla
* Turun kauppakamarin kotisivu 
* World Trade Center Turku
* Tiedote WTC Turun muutosta
Paul Andreu

**Paul Andreu** (10. heinäkuuta 1938  Caudéran, Ranska – 12. lokakuuta 2018) oli ranskalainen arkkitehti. Hän suunnitteli useita lentoasemia eri puolilla maailmaa; näiden joukkoon lukeutuvat Ninoy Aquino Manilassa, Sukarno-Hatta Jakartassa, Abu Dhabi, Dubai, Kairo, Brunei, Charles de Gaulle ja Orly. Hänen uusimpia töitään on Pekingin uusi teatterirakennus Taivaallisen rauhan aukiolla.

Andreu syntyi Caudéranissa, Girondessa, ja valmistui vuonna 1961 École Polytechniquesta.

Andreu vastasi Pariisin Charles de Gaullen lentokentän suunnittelusta ja rakentamisesta vuodesta 1967 alkaen. Lentokentän terminali 2E:n katto romahti 23. toukokuuta 2004, ja onnettomuudessa kuoli viisi ihmistä. Vuonna 2003 avattu terminaali 2E oli seitsemäs terminaali, jonka Andreu oli suunnitellut de Gaullen lentokentälle, ja sitä on kuvattu yhdeksi rohkeimmaksi hänen tekemistään suunnittelutöistä. Tutkimuskomissio päätyi tutkimuksissaan tulokseen, että romahdus johtui monista teknisistä syistä sekä lujuuslaskelmien liian pienistä turvallisuusmarginaaleista. Andreu syytti rakennusyhtiötä huonosta työn suorituksesta.

## Lähteet

## Aiheesta muualla
* 
* 
* 
* 
*
Tauno Iisalo

**Tauno Veikko Ilmari Iisalo** (23. heinäkuuta 1916 Ähtäri – 18. kesäkuuta 1947 Laukaa) oli Suomen ilmavoimien lentäjä ja Mannerheim-ristin ritari numero 168. Iisalo lensi jatko- ja Lapin sodassa yhteensä 141 pommitus-, tiedustelu- ja valokuvauslentoa..

## Elämä ja sotilasura
Tauno Iisalo syntyi Ähtärissä, Etelä-Pohjanmaalla, rautatievirkamies Jaakko ja Siiri (o.s. Törnroos) Iisalon perheeseen. Hänen vanhemmat olivat rautatievirkamies Jaakko Antero Iisalo ja Siiri Aino. Perheessä oli kuusi lasta, neljä poikaa ja kaksi tyttöä. Myös Taunon vuonna 1920 syntyneestä pikkuveljestä Pentistä tuli Mannerheim-ris­tin ritari. Lisäksi ristiä ehdotettiin vuonna 1918 syntyneelle Aulikselle. Neljäs veli Viljo haavoittui vakavasti jatkosodassa.  

Perhe muutti vuonna 1927 isän työn mukana Kuopioon.  Iisalo kirjoitti ylioppilaaksi Kuopion yhteiskoulusta 1938, jonka jälkeen hän astui suorittamaan asevelvollisuuttaan ilmavoimien reserviupseerikouluun. Vänrikiksi ylennetty Iisalo komennettiin 25. toukokuuta 1940 Lentorykmentti 4:ään, jossa hän toimi nuorempana lentoupseerina. Iisalo kävi Kadettikoulun vuonna 1941. Jatkosodan alkaessa reservin luutnantti Iisalo komennettiin Lentolaivue 44:ään, jossa hän palveli Bristol Blenheim -pommituskoneen ohjaajana. Syyskuussa 1942 hänet komennettiin ohjaajaksi Lentolaivue 48:aan. Komennus kesti kuitenkin vain neljä kuukautta, jonka jälkeen hän palasi takaisin omaan laivueeseensa.  Lentolaivue 44 vastaanotti uudeksi kalustokseen Junkers Ju 88 -koneet vuoden 1943 alussa. Iisalo jatkoi ohjaajana myös uudella konetyypillä, ensin 4. lentueen päällikkönä, sen jälkeen 2. lentueen varapäällikkönä ja 24. kesäkuuta 1944 alkaen 2. lentueen päällikkönä. Ilmavoimien komentajan, kenraaliluutnantti J. F. Lundqvistin 29. elokuuta 1944 tekemä nimitysesitys johti kapteeni Iisalon nimittämiseen Mannerheim-ristin ritariksi 21. joulukuuta 1944 numerolla 168. 

## Sotien jälkeen
Sotien jälkeen Iisalo jäi ilmavoimien palvelukseen ja palveli Pommituslentolaivue 43:ssa. 

Tauno Iisalo sai surmansa Laukaassa 18. kesäkuuta 1947, kun hänen ohjaamansa Junkers-koneen (JK-273) toinen moottori sammui harjoituslennon nousuvaiheessa ja kone syöksyi maahan ja tuhoutui. Iisalo on haudattu Tampereelle Kalevankankaan hautausmaalle.

## Lähteet
* 
* 
* 

### Viitteet
George Dickie

**George Dickie** (12. elokuuta 1926 Palmetto, Florida – 24. maaliskuuta 2020) oli yhdysvaltalainen filosofi ja Illinoisin yliopiston (Chicago) filosofian emeritusprofessori. Hän oli merkittävä taiteenfilosofi ja esteetikko, ja on työskennellyt analyyttisen filosofian perinteessä. Hänen institutionaalinen taideteoriansa on inspiroinut sekä teorian tukijoita, jotka ovat kehittäneet omia muunnelmiaan teoriasta, että arvostelijoita.

Eräs Dickien merkittävimpiä teoksia on *The Century of Taste* (1996), joka on tutkimus 1700-luvun filosofien taidetta koskevista ajatuksista. Teos asettaa David Humen lähestymistavan Immanuel Kantin edelle.

## Teoksia

* *Aesthetics: An Introduction* (Pegasus, 1971)
* *Art and the Aesthetic: An Institutional Analysis* (Cornell University Press, 1974)
* *The Art Circle* (Haven Publications, 1984)
* *The Century of Taste* (Oxford Press, 1996)
* *Evaluating Art* (Temple University Press, 1988)
* *Art and Value* (Blackwell, 2001)

### Suomennettu teos

* 

## Aiheesta muualla
* George Dickie, Illinoisin yliopisto